Zidanta I

Zidanta I – Senosios hetitų karalystės karalius, valdęs ~1560–1550 m. pr. m. e. Pirmtakas – Hantilis I.Leick, Gwendolyn (2002). Who’s Who in the Ancient Near East. Routledge, p. 181. ISBN 9781134787951.

Zidanta I buvo Hantilio I žentas.Bryce 2001, p. 131-132. Drauge su juo dalyvavo sąmoksle prieš Muršilį I: būtent Zidantos skatinamas ir padedamas Hantilis nužudė Muršilį ir užgrobė sostą.Reign of Mursili I  Zidanta I palaikė glaudžius diplomatinius santykius su Kizuvatna. Išlikę sutarties, Zidantos sudarytos su Kizuvatnos valdovu Pilija, fragmentai. Iš šių fragmentų žinoma, kad tarp šalių buvo kilęs konfliktas, buvo užimta ar sugriauta keletas tiek vienos, tiek kitos šalies miestų (veikiausiai jie buvo pasienio regione).Trevor Bryce, Trevor Robert Bryce. The Kingdom of the Hittites. Oxford University Press, 2005, p. 114.

Zidanta I nužudė Hantilio I sūnų ir įpėdinį Pisenį bei anūkus.Bryce 2001, p. 133. Patį Zidantą nužudė jo sūnus Amuna.

 Išnašos 

 Šaltiniai 
 Bryce, T. (2001). El reino de los hititas (José Luis Rozas López, trad.). Ediciones Cátedra. ISBN 8437619181.

Kategorija:Hetitų valdovai